Úradný vestník L 177 , 05/07/1997 S. 0015 - 0021



Smernica Komisie 97/39/ES z 24. júna 1997, ktorou sa prispôsobuje technickému pokroku smernica Rady 75/443/EHS týkajúcu sa zariadenia pre spätný chod a rýchlomerného zariadenia motorových vozidiel (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 70/156/EHS o aproximácii právnych predpisov členských štátov o typovom schválení motorových vozidiel a ich prípojných vozidiel [1], naposledy zmenenú a doplnenú smernicou Európskeho parlamentu a Rady 96/79/EHS [2], najmä na jej článok 13 ods. 2, so zreteľom na smernicu Rady 75/443/EHS z 26. júna 1975, týkajúcu sa zariadenia pre spätný chod a rýchlomerného zariadenia motorových vozidiel [3], najmä na jej článok 6, keďže smernica 75/443/EHS je jednou zo samostatných smerníc postupu ES typového schvaľovania stanoveného v smernici 70/156/EHS; keďže následne ustanovenia smernice 70/156/EHS, týkajúce sa systémov vozidla, komponentov a samostatných technických jednotiek, platia pre túto smernicu; keďže najmä články 3 ods. 4 a 4 ods. 3 smernice 70/156/EHS si vyžadujú, aby bol ku každej samostatnej smernici priložený informačný dokument a tiež osvedčenie o typovom schválení podľa prílohy VI k uvedenej smernici, aby mohlo byť typové schvaľovanie spracovávané na počítači; keďže je tiež žiaduce zjednotiť technické špecifikácie tejto smernice so špecifikáciami zodpovedajúceho nariadenia č. 39 EHK OSN; keďže ustanovenia tejto smernice sú v súlade so stanoviskom Výboru pre prispôsobenie sa technickému pokroku, ktorý bol vytvorený smernicou 70/156/EHS, PRIJALA TÚTO SMERNICU: Článok 1 Smernica 75/443/EHS sa mení a dopĺňa takto: 1. Článok 1 sa na konci mení a dopĺňa nasledujúco: "…koľajových vozidiel, poľnohospodárskych a lesných traktorov a všetkých mobilných strojov.". 2. Prílohy sa menia a dopĺňajú podľa prílohy k tejto smernici. Článok 2 1. S účinnosťou od 1. októbra 1997 členské štáty nesmú: - odmietnuť udeliť ES typové schválenie alebo národné typové schválenie pre typ vozidla, alebo - zakázať registráciu, predaj alebo uvedenie do prevádzky vozidiel, z dôvodov týkajúcich sa zariadenia pre spätný chod alebo rýchlomerov, ak vozidlá spĺňajú požiadavky smernice 75/443/EHS, zmenenej a doplnenej touto smernicou. 2. S účinnosťou od 1. októbra 1998 členské štáty: - neudeľujú naďalej ES typové schválenie a - môžu odmietnuť udeliť národné typové schválenie pre typ vozidla z dôvodov týkajúcich sa zariadenia pre spätný chod alebo rýchlomerov, ak nie sú splnené požiadavky smernice 75/443/EHS, zmenenej a doplnenej touto smernicou. Článok 3 1. Členské štáty najneskôr do 1. októbra 1997 prijmú zákony, iné právne predpisy a správne opatrenia potrebné na vytvorenie súladu s touto smernicou. Ihneď o tom informujú Komisiu. 2. Keď členské štáty prijmú takéto ustanovenia, tieto budú obsahovať odkaz na túto smernicu alebo budú takýmto odkazom sprevádzané pri ich oficiálnom uverejnení. Metodiku realizácie takého odkazu stanovia členské štáty. 3. Členské štáty oznámia Komisii znenie všetkých ustanovení vnútroštátnych právnych predpisov, ktoré prijali v oblasti upravenej touto smernicou. Článok 4 Táto smernica nadobúda účinnosť v dvadsiaty deň po jej uverejnení v Úradnom vestníku Európskych spoločenstiev. Článok 5 Táto smernica je adresovaná členským štátom. V Bruseli 24. júna 1997 Za Komisiu Martin bangemann člen Komisie [1] Ú. v. ES L 42, 23.2.1970, s. 1. [2] Ú. v. ES L 18, 21.1.1997, s. 7. [3] Ú. v. ES L 196, 26.7.1975, s. 1. -------------------------------------------------- PRÍLOHA - články sa vkladá zoznam príloh v nasledujúcom znení: " ZOZNAM PRÍLOH PRÍLOHA I: | Spätný chod | PRÍLOHA II: | Rýchlomer Doplnok 1:Informačný dokumentDoplnok 2:Osvedčenie o typovom schválení | " - Zmeny a doplnky k prílohe II: - Bod 3 sa nahrádza nasledujúcim bodom 3: "3. ŽIADOSŤ O ES TYPOVÉ SCHVÁLENIE TYPU VOZIDLA 3.1. Žiadosť o EHS typové schválenie podľa článku 3 ods. 4 smernice 70/156/EHS pre typ vozidla vzhľadom na jeho zariadenie pre spätný chod a rýchlomer predkladá výrobca. 3.2. Vzor informačného dokumentu je uvedený v doplnku 1. 3.3. Technickej službe zodpovednej za vykonávanie typových schvaľovacích testov sa musí predložiť nasledujúce: 3.3.1. vozidlo reprezentujúce typ, ktorý má byť schválený." - Body 4.2.1 a 4.2.2 sa menia takto: "4.2.1. Delenie stupnice má byť po 1, 2, 5 alebo 10 km/h. Hodnoty rýchlosti sú uvedené na číselníku nasledujúco: 4.2.1.1. ak najvyššia hodnota na stupnici nepresahuje 200 km/h, hodnoty rýchlostí sú vyznačené v intervaloch nepresahujúcich 20 km/h; 4.2.1.2. ak najvyššia hodnota na stupnici presahuje 200 km/h, hodnoty rýchlostí sú vyznačené v intervaloch nepresahujúcich 30 km/h. 4.2.2. V prípade vyrábaného rýchlomeru určeného na predaj v ktoromkoľvek členskom štáte, v ktorom sa používajú britské jednotky merania a kde platia prechodné opatrenia podľa článku 5, stupnica rýchlomeru je označená aj v mp/h (v míľach za hodinu); delenie stupnice je po 1, 2, 5, alebo 10 mph. Hodnoty rýchlostí sa na stupnici vyznačia v intervaloch nepresahujúcich 20 mph. 4.2.3. Uvedené rýchlostné intervaly nemusia byť rovnaké." - Vkladajú sa tri nové body 5 až 7 nasledujúceho znenia: "5. UDELENIE ES TYPOVÉHO SCHVÁLENIA PRE TYP VOZIDLA 5.1. Ak sú príslušné požiadavky splnené, udelí sa ES typové schválenie podľa článku 4 ods. 3 a prípadne 4 ods. 4 smernice 70/156/EHS. 5.2. Vzor osvedčenia o ES typovom schválení je uvedený v doplnku 2. 5.3 Každému schválenému typu vozidla sa pridelí schvaľovacie číslo v súlade s prílohou VII k smernici 70/156/EHS. Ten istý členský štát nepridelí rovnaké číslo inému typu vozidla. 6. MODIFIKÁCIE TYPU A ZMENY TYPOVÉHO SCHVÁLENIA 6.1. V prípade modifikácií typu schváleného podľa tejto smernice platia ustanovenia článku 5 smernice 70/156/EHS. 7. ZHODA VÝROBY 7.1. Opatrenia na zabezpečenie zhody výroby sa prijmú v súlade s požiadavkami stanovenými v článku 10 smernice 70/156/EHS." - Vkladajú sa nasledujúce dva doplnky 1 a 2: " Doplnok 1 +++++ TIFF +++++ +++++ TIFF +++++ " Doplnok 2 +++++ TIFF +++++ +++++ TIFF +++++ --------------------------------------------------